ТАССР 100 ел
-
Кариев театры театраль дәрес форматында спектакльләр чыгара башлый
Ул мәктәп программасында өйрәнелә торган, ләкин вакыт чикле булу сәбәпле, шәхесләре тулысынча ачылып бетми торган танылган кешеләргә багышлана.
-
Әлмәтнең тагын бер пляжы, ял итү һәм спорт өчен урыннары булачак
Хәзерге вакытта Әлмәт сусаклагычы төзекләндерелә.
-
Татар китабы йортында Туйкин көннәре
Казанның Татар китабы йортында атаклы мәгърифәтчеләр Кәбир һәм Фазыл Туйкиннар турында күргәзмә ачыла һәм ачык чаралар циклы оештырыла.
-
Кино турында сөйләштеләр
26 сентябрь Казанның «Мир» кинотеатрында мәдәният министрлыгының «ТР районнарында кино учреждениеләре челтәрен үстерү хакында» дип исемләнгән утырышы узды.
Габдулла Кариев исемендәге Казан татар дәүләт яшь тамашачы театры 35 нче юбилей сезонын тәмамлады
Габдулла Кариев исемендәге Казан татар дәүләт яшь тамашачы театры 35 нче юбилей сезонына «татлы нокта» куйды.
Габдулла Кариев исемендәге Казан татар дәүләт яшь тамашачы театры 35 нче юбилей сезонына «татлы нокта» куйды. Театрның соңгы 5 елда нәрсә белән шөгыльләнгәнен күрсәтү, уңышларын һәм казанышларын барлау максатыннан «35-тән – 5» дип аталган өр-яңа тамаша иҗат ителгән иде (режиссеры Эльдар Гатауллин). Кич дәвамында без Татлы фабрика буйлап экскурсия кылдык, асылда театрның иң шәп премьераларын, фестивальләрдәге җиңүләрен, проектларын барладык һәм аның ни белән яшәгәнен күрдек.
Театрның уңышлары, чынлап та, бик күп. Соңгы биш елны карасаң, «Кролик Эдвардның гаҗәеп сәяхәте» спектакле «Балалар өчен иң яхшы спектакль» номинациясендә «Тантана» премиясе алды (2018). Шул ук номинациядә «Хикмәт әкиятләре» спектакле «Тантана»лы булды (2020). «Хикмәт әкиятләре» шулай ук Назыйм Хикмәт исемендәге Дуслык бүләгенә лаек дип табылды, Грозныйда «Федерация» фестивалендә катнашты, Санкт-Петербургта узган «Арлекин» фестивалендә дирекциянең «Спектакльнең үзенчәлеге һәм сәнгати бөтенлеге өчен» махсус премиясе лауреаты булды. Спектакльдә Сукыр падишаһның кече улы һәм Кара Сәйфи образларын җанландырган артист Эльдар Гатауллин «Иң яхшы ир-ат» роле номинациясендә җиңү яулады (2021). «Хикмәт әкиятләре» «Алтын битлек» театраль премиясенең лонг-листына эләкте.
2021 нче елда «Мио, минем Мио» спектакле «Тантана» премиясендә балалар өчен иң яхшы спектакль дип танылды! Сергей Безруков җитәкчелегендә Мәскәүдә уза торган Халыкара балалар фестивалендә дә (БДФ) югары бәяләнде.
«Озын-озак балачак» спектале «Федерация» фестивалендә катнашты, «Алтын битлек» театраль премиясенең лонг-листына эләкте.
2022 нче елда «Тантана» премиясендә балалар өчен иң яхшы спектакль – кабат Кариев театрыныкы. Бу юлы «Камыр батыр» спектакле җиңде. Әлеге спектакль Халыкара балалар фестивалендә катнашырга сайлап алынды һәм узган ел Мәскәү тамашачысын сөендереп кайтты.
«Бәхетле көнем» спектакле Санкт-Петербург шәһәрендә узган «Волшебный фонарик» фестивалендә катнашты, Кариев театры артистлары «Иң яхшы актерлар ансамбле» буларак Дипломга лаек булды.
Әле шушы көннәрдә генә «Тимур һәм комета» спектакле Иркутскида «Байкал талисманы» халыкара фестивалендә катнашып, лауреат булып кайтты.
Кариев театры юбилей кичәсендә соңгы елларның уңышларын гына барлап калмады, үткән көннәрне дә искә алды. Төрле елларда сәхнәгә чыккан һәм тамашачы мәхәббәтен яулаган «Башмагым», «Гашыйк буласым килә», «Кичер мине, әнкәй», «Син киттең дә...», «Алмачуар», «Гашыйклар утравы», «Әйдә барыйк, кызлар карыйк», «Көзебезнең язы. Бер мәхәббәт тарихы», «Тискәрегә – авызлык» спектальләреннән өзекләр күрсәтелде.
Театрны юбилее һәм 35 нче сезонны ябуы белән котларга бик күп кунаклар килгән иде. Алар арасында – Татарстан Дәүләт Советы депутаты, Язучылар берлеге рәисе Ркаил Зәйдулла, Казан шәһәре башкарма комитеты җитәкчесенең социаль мәсьәләләре буенча урынбасары Гүзәл Сәгыйтова, Бөтендөнья татар конгрессы Милли Шурасының милли мәгариф һәм мәдәният комитеты җитәкчесе Зөфәр Вәлиәхмәтов, шулай ук башка театрлардан коллегалар бар иде. Театр хезмәткәрләренә һәм артистларына рәхмәт хатлары һәм мактау кәгазьләре тапшырылды. Өч артистка – Гөлназ Галимуллина, Алсу Шакирова, Алсу Фәйзуллина Татарстанның атказанган артисты исеменә ия булды. Аларга бүләкне Татарстанның мәдәният министры урынбасары Дамир Данил улы Натфуллин тапшырды.
«Моннан 35 ел элек Казанда үз эше өчен янып йөргән Фәрит Хәбибуллин тырышлыгы белән татар яшьләр театр студиясе оеша. Соңрак дәүләт театры статусын ала, Габдулла Кариев исемен йөртә башлый. Барлыкка килгән көненнән башлап, Казан, Татарстан һәм бөтен Россия, хәтта күрше чит илләрнең тамашачысын балалар һәм олылар өчен куелган искиткеч спектакльләре белән сөендереп тора.
Биш ел элек без бу сәхнәдә театрның юбилеен – 30 еллыгын билгеләп үткән идек инде. Ул вакытта икеләтә бәйрәм булды, чөнки юбилей белән бергә яңа бинага күчүне дә котладык. Өметләр, теләкләр һәм хыяллар зурдан иде. Шунысы сөенечле: шушы биш елда ниятләгәннең күбесе тормышка ашты. Шулай ук яңа казанышлар һәм уңышлар да күп булды, бу – премьералар, фестивальләр, кызыклы проектлар һәм, әлбәттә, театр тормышы белән кызыксынып торган, үзләре дә актив катнашкан тамашачылар.
Сезгә яңа иҗади җиңүләр, казанышлар һәм уңышлар телибез! Сезнең театр-йортта һәрвакыт балалар көлүе яңгырап торсын, яңа тамашачылар килеп кушылсын, истә калырлык премьералар тусын!» – дип министрның һәм шәхсән үзенең котлау сүзләрен җиткерде Дамир Натфуллин.
Чыганак: ТР Мәдәният министрлыгы
Следите за самым важным и интересным в Telegram-каналеТатмедиа